Innhold

Innhold	1

1	Hensikt	1

2	Målgruppe og avgrensning	1

3	Begrep og definisjoner	1

4	Gjennomføring	2

4.1	Generelt om bruk av personlig smittevernutstyr i ansikt / på hodet	2

4.2	Forebygge trykksår	2

4.3	Om en ansatt får trykksår	2

4.4	Melding av trykksår som uønsket hendelse i Synergi	2

5	Kontakt for råd og veiledning	2

6	Referanser	3

Hensikt

Forebygge at ansatte får trykksår som følge av bruk av vernebriller, åndedrettsvern og visir som personlig smittevernutstyr.

Sikre at åndedrettsvern er tette også ved bruk av bandasje for å forebygge trykksår.

Sikre at trykksår blant ansatte blir dokumentert i ansattes journal i Bedriftshelsetjenesten, og at slike trykksår meldes som uønsket hendelse i Synergi.

Målgruppe og avgrensning

Ansatte som bruker nevnte personlige smittevernutstyr.

Begrep og definisjoner

Begrep	Definisjon
Trykksår	Avgrenset skade på hud og/eller underliggende vev, vanligvis over et benfremspring som er et resultat av trykk eller trykk i kombinasjon med skjærende krefter.
Åndedrettsvern	Tettsluttende åndedrettsvern som brukes mot innånding av luftbåren smitte. Engangsåndedrettsvern (med og uten ventil) Flergangsåndedrettsvern (halvmasker og helmasker) Ovenevnte åndedrettsvern må lekkasjetestes før bruk
LekktE TT Lekkasjetesting	Link til lekkasjetesting. https://kursbygger.ihelse.net/?startcourseid=93

Gjennomføring

Generelt om bruk av personlig smittevernutstyr i ansikt / på hodet

Bruk utstyr som er godt tilpasset og ikke gnager på utsatte steder som neserygg, panne og huden bak ørene.

Gnager en brille, bør en bruke en annen type briller, evt. veksle mellom flere ulike typer i løpet av en arbeidsdag.

Filtrerende halvmasker beskytter ikke brukeren hvis denne lekker. Lekkasje skyldes ofte at masken ikke passer til ansiktsformen, brukeren har skjegg eller skjeggstubber som gjør at masken ikke blir tett.

Forebygge trykksår

Det er viktig å styrke hudbarrieren ved å utføre god hudpleie den tiden en ikke bruker personlig smittevernutstyr. Tilfør huden fett og fuktighet. Fuktighetskrem inneholder ulike mengder fett og fuktbindende stoffer (eks. glyserol og karbamid). Unngå uttørring av hud ved å bruke for varmt vann og såpe. Hudpleieprodukt med olje er et godt alternativ.

Før du tar på smittevernutstyr: Påfør barrierfilm (Secura®) som lufttørkes i 30 sekunder, eller barrierekrem (Cavilon®) over nese- og kinnbein. Disse barrireproduktene kan brukes under følgende produkter: Mepitac® tape (silikontape), DuoDerm signal Convatec™ (hydrokolloid bandasje), Mepilex Lite® (tynn polyurethan skumbandasje).

Bruk av hydrokolloid bandasje eller tynn polyurethan skumbandasje: Klipp til og plasser på de trykkutsatte stedene.

For tilpassing av Mepilex Lite®: Se produsentens klippeguide: Klippeguide – Forebygging av utstyrsrelaterte trykkskader

NB! Bruk av bandasje kan påvirke åndedrettsvernets tilslutning/tetthet. Pass på at åndedrettsvernet sitter slik den skal, og at den er tett. Se link til lekkasjetest.

Om en ansatt får trykksår

Åpent sår hos ansatte pga. trykk fra visir, briller eller åndedrettsvern kan være trykksår i kategori 3 eller 4, og skal dokumenteres i den ansattes journal hos Bedriftshelsetjenesten. Nærmeste leder sender informasjon (per internpost) til Bedriftshelsetjenesten om den ansattes navn, fødselsdato, telefonnummer og avdeling/seksjon, samt at meldingen gjelder trykksår hos den ansatte.

Melding av trykksår som uønsket hendelse i Synergi

Trykksår som følge av bruk av personlig verneutstyr skal meldes som uønsket hendelse i Synergi. Hvis en ansatt får trykksår, bør den ansatte selv melde hendelsen i Synergi, og i saksbehandlingen blir «1.3.7.99 Annet verneutstyr» valgt som hendelsestype.

Kontakt for råd og veiledning

For spørsmål eller ønske om råd og veiledning, ta kontakt med:

Bedriftshelsetjenesten for god tilpasning av verneutstyr, forebygging av trykksår og oppfølging av trykksår/hudplager mv., evt. i samarbeid med leder

Sykepleier ved Hud poliklinikk, Mona Therese Brandal

Sykepleier ved Hud poliklinikk, Anne Karin Rolland

Referanser

Interne referanser

1.2.9.2.1-03	Beskyttelse av munn og nese
1.2.9.2.1-04	Beskyttelse av øyne

https://tidsskriftet.no/2020/05/debatt/smittevern-og-hudutfordringer-ved-covid-19